RÁMCOVÁ DOHODA 
uzavretá podľa § 269 ods. 2 zákona č. 513/1991 Zb. Obchodného zákonníka v znení neskorších predpisov a  zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ako výsledok verejného obstarávania postupom zadávania zákazky verejnou súťažou
(ďalej len „Dohoda“)

Článok I
Účastníci dohody 

Všeobecná zdravotná poisťovňa, a.s.
Sídlo:			Panónska cesta 2 
851 04  Bratislava – mestská časť Petržalka 
Zastúpená:	doc. JUDr. PhDr. Michal Ďuriš, PhD., predseda predstavenstva
	Ing. Matej Fekete, MBA, podpredseda predstavenstva
IČO:	35 937 874
IČ DPH:			SK 2022027040
Zapísaná:			v Obchodnom registri Mestského súdu Bratislava III, 
oddiel Sa, vložka číslo: 3602/B
IBAN:			SK76 8180 0000 0070 0018 2387
SWIFT/BIC: 		SPSRSKBA
(ďalej len „poisťovňa“)

a

Sídlo: 			
Zastúpený : 		
IČO: 			
IČ DPH: 			
Zapísaný: 			
IBAN: 			
SWIFT/BIC kód: 		

(ďalej len „dodávateľ“)
(poisťovňa a dodávateľ spolu ďalej ako „účastníci dohody“)

uzatvárajú

v súlade so zákonom č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, zákonom č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, zákonom č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, zákonom č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, zákonom č. 580/2004  Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, zákonom č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov, zákonom č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov (ďalej len „zákon č. 363/2011 Z. z.“), Obchodným zákonníkom v znení neskorších predpisov, zákonom č. 18/1996 Z. z. o cenách v znení neskorších predpisov a vyhláškou MZ SR č. 365/2009 Z. z. o liekoch a zdravotníckych pomôckach, ktoré môže obstarať zdravotná poisťovňa, túto Dohodu.

Článok II
Predmet dohody

1.	Predmetom tejto Dohody je záväzok dodávateľa dodávať pre poskytovateľov zdravotnej starostlivosti lieky ATC skupiny B02BD02 Koagulačný faktor VIII, parent. rekomb. (alfaoktokog), plv iol 1x250 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.) (účastník doplní názov lieku), plv iol 1x500 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.) (účastník doplní názov lieku), plv iol 1x1000 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.) (účastník doplní názov lieku), plv iol 1x1500 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.) (účastník doplní názov lieku), plv iol 1x2000 IU+1x5 ml solv. (liek.inj.skl.+liek.inj.skl.+ zabud. v pom.na rekonšt.) (účastník doplní názov lieku) a plv iol 1x3000 IU+1x5 ml solv. (liek.inj.skl.+liek.inj.skl.+ zabud. v pom.na rekonšt.) (účastník doplní názov lieku) podľa Prílohy č. 1 tejto Dohody a distribuovať ich do miest špecifikovaných v Prílohe č. 2 tejto Dohody a záväzok poisťovne za lieky dodané a distribuované v súlade s touto Dohodou zaplatiť dohodnutú úhradu. 
2.	Predpokladaný objem dodaných liekov podľa tejto Dohody je 560 balení plv iol 1x250 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.) (účastník doplní názov lieku), 3 800 balení plv iol 1x500 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.) (účastník doplní názov lieku), 8 500 balení plv iol 1x1000 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.) (účastník doplní názov lieku), ), 2 280 balení plv iol 1x1500 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.) (účastník doplní názov lieku), 1 400 balení plv iol 1x2000 IU+1x5 ml solv. (liek.inj.skl.+liek.inj.skl.+ zabud. v pom.na rekonšt.) (účastník doplní názov lieku) a 80 balení plv iol 1x3000 IU+1x5 ml solv. (liek.inj.skl.+liek.inj.skl.+ zabud. v pom.na rekonšt.) (účastník doplní názov lieku) v počte podľa aktuálneho stavu liečených a nových poistencov, a to počas doby platnosti tejto Dohody.
3.	Konkrétne množstvá liekov budú predmetom jednotlivých čiastkových objednávok zaslaných poisťovňou cez ePobočku – typ eSlužby, podľa potrieb poskytovateľov zdravotnej starostlivosti. Účastníci tejto Dohody sa môžu dohodnúť na dodávaní iného ako predpokladaného objemu liekov podľa bodu 2, pričom finančný objem všetkých plnení poskytnutých na základe tejto Dohody nesmie prekročiť celkový predpokladaný finančný objem podľa článku IV bod 1 tejto Dohody a vypočíta sa ako súčet súm všetkých dodávateľom oprávnene na základe tejto Dohody vystavených faktúr.
4.	V prípade, že do platného Zoznamu kategorizovaných liekov bude v priebehu platnosti tejto Dohody zaradený liek uvedený v bode 1 tohto článku Dohody s inou liekovou formou, iným množstvom liečiva v liekovej forme, inou veľkosťou balenia alebo inou cestou podania, účastníci dohody sa môžu dohodnúť na jeho dodávaní. Uvedené zmeny budú dohodnuté v dodatku k tejto Dohode. Celková maximálna cena za predmet Dohody nebude prekročená ani po týchto zmenách.
5.	Lieky musia byť z požadovanej terapeutickej skupiny liekov a zaradené do kategorizačného zoznamu liekov (platný Zoznam kategorizovaných liekov) v príslušnej požadovanej kategórii podľa právnych predpisov platných na území Slovenskej republiky.
6.	Dodávateľ sa zaväzuje dodať liek s exspiračnou dobou nie kratšou ako 12 mesiacov odo dňa jeho dodania.

Článok III
Dodacie podmienky 

1.	Dodávateľ sa zaväzuje dodávať lieky s účinnou látkou Koagulačný faktor VIII, parent. rekomb. (alfaoktokog) podľa klasifikácie liekov zaradených do kategorizačného zoznamu liekov platného na území Slovenskej republiky a podľa množstva požadovaného poisťovňou objednaného v príslušnej objednávke.
2.	Konkrétne podmienky dodania liekov, miesta dodania a iné podmienky potrebné pre riadne a včasné plnenie predmetu tejto Dohody, sú určené v jednotlivých prílohách tejto Dohody. 
3.	Dodávateľ je povinný zabezpečiť, že:
a)	lieky nebudú mať vady ako napr. poškodený obal,
b)	pri ich distribúcii a dodaní budú dodržiavané podmienky skladovania určené výrobcom, 
c)	lieky bude uchovávať pri teplote určenej výrobcom v platnom SPC alebo príbalovej informácii, 
d)	každé balenie lieku musí byť trvalo a neodstrániteľne označené na vonkajšom obale lieku skratkou obchodného mena poisťovne v tvare „VšZP“, a to tak, aby boli zachované údaje, ktoré musí obsahovať vonkajší obal humánneho lieku podľa § 61 ods. 1 zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov.
4.	Dodávateľ je povinný dodať lieky v dohodnutých cenách podľa tejto Dohody a distribuovať lieky na distribučné miesta definované v Prílohe č. 2 tejto Dohody v pracovných dňoch v čase od 7.00 hod. do 15.30 hod. Distribučné miesta sa môžu počas trvania tejto Dohody meniť, o čom je poisťovňa povinná informovať dodávateľa ihneď, ako sa o takejto zmene dozvie, najneskôr do 3 pracovných dní pred záväzným termínom dodania liekov pre dodávateľa.
5.	Dodávateľ je povinný vykazovať dodávku liekov v zmysle dátového rozhrania podľa Prílohy č. 4 tejto Dohody.
6.	Lieky budú nakupované čiastkovými odbermi zo strany poisťovne priebežne, vždy podľa aktuálnych potrieb poskytovateľa zdravotnej starostlivosti.
7.	Dodávateľ sa zaväzuje dodať lieky na konkrétne miesto určenia uvedené v objednávkach a to v lehote do 15 pracovných dní odo dňa prijatia týchto objednávok.
8.	Dodávateľ sa zaväzuje v prípade uplynutia exspiračnej doby lieku pred jeho použitím, nahradiť tento na základe písomnej alebo elektronickej žiadosti príslušného poskytovateľa zdravotnej starostlivosti, v lehote do 14 dní od obdržania žiadosti, liekom s exspiračnou dobou minimálne 12 mesiacov, a to na vlastné náklady, len v prípade, ak dodávateľ dodal liek s exspiráciou kratšou ako 12 mesiacov v čase dodávky.
9.	Ak dodávateľ v dôsledku dôveryhodne preukázaného omeškania na strane výrobcu dodá liek do 15 kalendárnych dní po termíne dohodnutom v tejto Dohode, bude poisťovňa považovať dodávku za dodanú včas.

Článok IV
Cena

1.	Cena za predmet Dohody je dohodnutá v súlade s § 3 ods. 1 zákona NR SR č. 18/1996 Z. z. 
o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov. Celková maximálna cena za predmet Dohody nesmie presiahnuť sumu ................. eur bez DPH (slovom: ......................................... eur bez DPH). Poisťovňa nie je povinná vyčerpať celkovú maximálnu cenu za predmet Dohody.
2.	Jednotková cena lieku pri každej dodávke liekov nesmie byť vyššia ako 44,50 % maximálnej výšky úhrady zdravotnej poisťovne (ÚZP) za 1 balenie lieku v eurách bez DPH podľa platného Zoznamu kategorizovaných liekov v čase dodania lieku a súčasne jednotková cena lieku musí byť pri každej dodávke liekov nižšia ako úradne určená cena v eurách bez DPH podľa platného Zoznamu liekov s úradne určenou cenou platného v čase dodania liekov. Cena lieku je stanovená vrátane všetkých nákladov spojených s dodávkou a distribúciou liekov ako aj vrátane presunu liekov medzi distribučnými miestami podľa prílohy č. 2 tejto Dohody alebo distribučnými miestami podľa objednávky, teda vrátane ceny obchodného výkonu dodávateľa, ako aj nákladov držiteľa povolenia na poskytovanie lekárenskej starostlivosti verejných lekární uvedených v Prílohe č. 2 (ďalej ako „prevádzkovateľ verejnej lekárne“) so skladovaním, evidenciou a výdajom liekov, ktoré si uplatňuje prevádzkovateľ verejnej lekárne u dodávateľa na základe vzájomnej dohody uzavretej medzi dodávateľom a prevádzkovateľom verejnej lekárne (ďalej ako „náklady lekárne“). DPH bude fakturovaná podľa právnych predpisov platných v čase poskytnutia zdaniteľného plnenia. Cena lieku súčasne nesmie prekročiť jednotkovú cenu lieku v eurách stanovenú na základe výsledku verejného obstarávania a uvedenú v Prílohe č. 3 tejto Dohody. 
3.	Cena lieku za jedno  balenie bez DPH je stanovená ako cena maximálna. 
4.	Poisťovňa je oprávnená u dodávateľa iniciovať rokovanie o znížení dohodnutej ceny lieku bez DPH vždy, ak sa zníži úradne určená cena lieku bez DPH a úhrada zdravotnej poisťovne za dodaný liek bez DPH v zmysle platných právnych predpisov (Zoznam úradne určených cien a Zoznam kategorizovaných liekov) oproti cene lieku dohodnutej v tejto Dohode.  
5.	Poisťovňa je oprávnená u dodávateľa iniciovať rokovanie o znížení dohodnutej ceny lieku v prípade, že liek poisťovňa schváli v súlade s § 88 ods. 7 písm. h) a § 88 ods. 8 písm. b) zákona č. 363/2011 Z. z.
6.	V prípade, ak sa po uzatvorení tejto Dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je predmet tejto Dohody a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto Dohody je viac ako 5% v neprospech ceny podľa tejto Dohody, zaväzuje sa dodávateľ poskytnúť poisťovni pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Dohody a nižšou cenou.   
7.	Dodávateľ prehlasuje, že je schopný dodávať lieky, ktoré sú predmetom tejto Dohody, za cenu dohodnutú v tomto článku počas celého obdobia trvania tejto Dohody, a že má na celé obdobie trvania tejto Dohody dohodnutý dodávateľský reťazec vrátane dodávateľských cien tak, aby okrem prípadov vyššej moci nedošlo k narušeniu dodávok.
8.	Vyššou mocou sa na účely tejto Dohody rozumejú výlučne mimoriadne, nepredvídateľné, neodvrátiteľné a nezavinené prírodné katastrofy (napr. úder blesku, povodeň), požiar, štrajky, nepredvídateľné administratívne opatrenia štátu a jeho orgánov. 

Článok V
Platobné podmienky

1.	Poisťovňa neposkytuje dodávateľovi žiadne preddavky. 
2.	Dodávateľ je povinný vystaviť poisťovni faktúru za zúčtovacie obdobie, ktorým je príslušný kalendárny mesiac, kedy bola realizovaná dodávka liekov, a to najneskôr do 5 pracovného  dňa mesiaca, nasledujúceho po mesiaci, v ktorom bol tovar dodaný (na základe skutočne dodaného druhu a množstva liekov za všetkých poskytovateľov zdravotnej a lekárenskej starostlivosti).
3.	Dodávateľ je povinný využívať ePobočku – typ eSlužby: „Dodávateľ liekov“ – na prijímanie a zasielanie dokladov, vrátane faktúr, súvisiacich s plnením predmetu tejto Dohody. Postup pre typ eSlužby: „Dodávateľ liekov“, je uvedený v module ePobočky a na internetovej stránke www.vszp.sk.
4.	Dodávateľom predložená faktúra prostredníctvom ePobočky – typ eSlužby: „Dodávateľ liekov“  musí obsahovať náležitosti podľa § 71 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). Musí obsahovať tiež sadzbu a sumu DPH, pokiaľ dodávateľ je platiteľom DPH na území Slovenskej republiky.
5.	Povinnou prílohou faktúry sú scany vecne príslušných dodacích listov potvrdené nemocničnou alebo verejnou lekárňou a elektronická dávka v dátovom rozhraní podľa Prílohy č. 4 tejto Dohody.
6.	Dodané lieky budú označované vo faktúrach číselným kódom liečiva, ktorý mu bol pridelený Štátnym ústavom pre kontrolu liečiv, názvom, liekovou formou, identifikáciou jeho počtu, cenou za jeden kus bez DPH a s DPH a cenou celkom vrátane DPH. 
7.	Splatnosť každej formálne a vecne správnej faktúry je 30 kalendárnych dní odo dňa jej  preukázateľného doručenia poisťovni.  
8.	Úhrada faktúr bude realizovaná bezhotovostne na účet dodávateľa, ktorý je uvedený v článku I tejto Dohody; poisťovňa bude akceptovať zmenu účtu dodávateľa len na základe uzatvoreného dodatku k tejto Dohode. Ak je však dodávateľ platiteľom DPH registrovaným v Slovenskej republike, cena za predmet zmluvy bude uhradená iba na bankový účet, ktorý je zverejnený v zozname bankových účtov zverejnenom na webovom sídle Finančného riaditeľstva. Dodávateľ je povinný ihneď písomne informovať poisťovňu o každej zmene tohto bankového účtu. Ak dodávateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona č. 222/2004 Z. z. o dani z pridanej hodnoty, poisťovňa je oprávnená postupovať v zmysle ustanovenia § 69c ods. 1 zákona č. 222/2004 Z. z. o dani z pridanej hodnoty, t. j. uhradiť sumu vo výške DPH alebo jej časť uvedenú vo faktúre dodávateľa na číslo účtu správcu dane vedeného pre dodávateľa podľa § 67 zákona č. 563/2009 Z. z. o správe daní, pričom poisťovňa nie je v omeškaní, ak z tohto dôvodu neplní, čo jej ukladá zmluva. Dodávateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.
9.	Faktúra musí byť vystavená v súlade s príslušnými právnymi predpismi a touto Dohodou. V opačnom prípade má poisťovňa právo vrátiť ju elektronicky dodávateľovi na opravu, resp. doplnenie do 15 dní odo dňa jej doručenia poisťovni, pričom k uvedenému dňu prestane plynúť lehota splatnosti pôvodnej faktúry. Nová lehota splatnosti začne plynúť dňom preukázateľného doručenia opravenej, resp. doplnenej faktúry poisťovni. V prípade vrátenia faktúry dodávateľovi, ktorý je zároveň platiteľom DPH, je dodávateľ povinný doručiť poisťovni opravenú faktúru najneskôr do 20. dňa mesiaca, nasledujúceho po mesiaci, v ktorom bol tovar dodaný.
10.	Dodávateľ nie je oprávnený postúpiť akékoľvek práva a pohľadávky vyplývajúce z tejto Dohody, na tretie osoby bez predchádzajúceho písomného súhlasu poisťovne. Právny úkon, ktorým budú práva a pohľadávky postúpené v rozpore s týmto bodom, bude neplatný.   
11.	Poisťovňa je oprávnená jednostranne započítať svoje pohľadávky, ktoré jej vznikli voči dodávateľovi z dôvodu ručenia podľa § 69b zákona č. 222/2004 Z. z. alebo z tejto alebo z inej rámcovej dohody alebo dlžného poistného na zdravotné poistenie. 
12.	Dodávateľ nie je oprávnený bez súhlasu poisťovne jednostranne započítať akékoľvek svoje pohľadávky voči poisťovni s pohľadávkami poisťovne vyplývajúcimi z tejto Dohody.

Článok VI
Sankcie

1.	Dodávateľ má nárok, v prípade omeškania poisťovne s úhradou faktúry, uplatniť si úrok z omeškania podľa Obchodného zákonníka. 
2.	Dodávateľ zaplatí poisťovni zmluvnú pokutu vo výške 0,5 % z ceny nedodaných, resp. oneskorene dodaných liekov s DPH, za každý deň omeškania so splnením povinnosti dodania liekov. Poisťovňa nemôže uplatniť zmluvnú pokutu v prípade prekážok plnenia zásahom vyššej moci alebo za omeškanie z dôvodu zásahu Štátneho ústavu pre kontrolu liečiv, ktorý rozhoduje o prepustení šarží biologických liekov pre použitie v SR.
3.	Dodávateľ zaplatí poisťovni zmluvnú pokutu vo výške 1% z fakturovanej sumy v prípade porušenia povinností uvedených v článku V bod 2 tejto Dohody. 
4.	Dodávateľ zaplatí poisťovni zmluvnú pokutu vo výške 10% z fakturovanej sumy za lieky, ktoré nespĺňali akékoľvek dodacie podmienky uvedené v čiastkových objednávkach a v článku II bod 6 alebo článku III bod 3 tejto Dohody.
5.	V prípade, že si poisťovňa uplatní zmluvnú pokutu na základe bodu 2, 3 a/alebo  4, vystaví dodávateľovi faktúru. Splatnosť faktúry je 30 dní od dňa jej preukázateľného doručenia dodávateľovi. 
6.	Dodávateľ zaplatí poisťovni zmluvnú pokutu vo výške 2% z celkovej maximálnej ceny za predmet Dohody (článok IV bod 1 tejto Dohody) v prípade nesplnenia povinnosti dodávateľa  uvedenej v článku VII bod 5 a bod 6 tejto Dohody. Poisťovňa je oprávnená predmetnú zmluvnú pokutu vo výške 2% účtovať dodávateľovi aj po splnení predmetu Dohody, ak dodatočne zistí, že dodávateľ porušil dohodnutý záväzok podľa článku VII bod 5 a bod 6 tejto Dohody. Zaplatením zmluvnej pokuty sa dodávateľ nezbavuje zodpovednosti za spôsobenú škodu poisťovni. Dodávateľ je povinný bezodkladne nahradiť poisťovni celú škodu, ktorá jej vznikla porušením povinností dodávateľa.
7.	Poisťovňa má právo na náhradu škody, ktorá jej preukázateľne vznikla nesplnením vlastnej daňovej povinnosti dodávateľa, platcu DPH, v zmysle § 78 zákona č. 222/2004 Z. z. a následne uplatnením ručenia za daň voči poisťovni v zmysle § 69b tohto zákona. Poisťovňa má zároveň právo uplatniť u dodávateľa i trovy konania, ktoré jej vzniknú v konaní podľa § 69b zákona č. 222/2004 Z. z., s príslušným daňovým úradom.
8.	V prípade, že nie je splnená povinnosť podľa § 11 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“) alebo ak je  dodávateľ v omeškaní so splnením povinnosti podľa § 10 ods. 2 tretej vety tohto zákona, nie je poisťovňa v omeškaní, ak z tohto dôvodu neplní, čo jej ukladá táto Dohoda.
9.	Ak poisťovňa nevyužije zákonné právo v prípadoch uvedených v zákone č. 315/2016 Z. z.  a to odstúpiť od Dohody v zmysle § 15 ods. 1 zákona č. 315/2016 Z. z.,  má poisťovňa za porušenie povinností podľa § 11 ods. 2 a § 10 ods. 2 zákona č. 315/2016 Z.z. právo na zaplatenie zmluvnej pokuty od dodávateľa vo výške  0,05%  z celkovej maximálnej ceny za predmet tejto Dohody (článok IV bod 1. tejto Dohody).

Článok VII
Ostatné ustanovenia

1.	V období platnosti Dohody je poisťovňa oprávnená upraviť predpokladané množstvo liekov, a to v nadväznosti na výšku finančných zdrojov, ktoré nesmú presiahnuť sumu uvedenú v článku lV bod 1, ako aj v nadväznosti na aktuálnu potrebu poskytovateľov zdravotnej starostlivosti.
2.	Objednávky nemôžu byť vystavené v rozpore s ustanoveniami tejto Dohody. 
3.	Akékoľvek zmeny, týkajúce sa identifikácie niektorého z účastníkov dohody, sa dotknutá strana zaväzuje písomne oznámiť bez zbytočného odkladu druhej strane.
4.	Dodávateľ je oprávnený plniť predmet tejto Dohody aj prostredníctvom subdodávateľov, ktorí musia spĺňať podmienky pre plnenie predmetu Dohody vrátane povinnosti zápisu v registri verejných partnerov, ak sa povinnosť vzťahuje na dodávateľa, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), v súlade s  § 41 zákona  o verejnom obstarávaní. V prípade plnenia predmetu Dohody prostredníctvom subdodávateľov zodpovedá dodávateľ poisťovni tak, ako keby plnil predmet Dohody sám. Poisťovňa je oprávnená od tejto Dohody odstúpiť, ak zistí, že dodávateľ zabezpečuje plnenie predmetu tejto Dohody prostredníctvom subdodávateľa, ktorý nespĺňa podmienky podľa § 41 zákona  o verejnom obstarávaní, čím nie je dotknutý nárok poisťovne na náhradu škody z tohto dôvodu vzniknutej. Zoznam subdodávateľov je uvedený v Prílohe č.7 tejto Dohody.
5.	V prípade, že niektorý zo subdodávateľov nie je v okamihu podpísania tejto Dohody známy a vstúpi do procesu v priebehu plnenia predmetu tejto Dohody, resp. sa zmení niektorý zo subdodávateľov počas plnenia tejto Dohody, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená účastníkmi dohody formou písomného dodatku k tejto Dohode. O každej zmene subdodávateľa je dodávateľ povinný za účelom vypracovania dodatku k tejto Dohode bezodkladne – najneskôr 7 kalendárnych dní pred účinnosťou takejto zmeny – písomne informovať poisťovňu, pričom je povinný zároveň predložiť poisťovni čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto Dohody.
6.	Dodávateľ je povinný uhradiť každému prevádzkovateľovi verejnej lekárne uvedenej v Prílohe č. 2 náklady lekárne podľa čl. IV bod 2. tejto Dohody.
7.	Porušenie povinnosti dodávateľa podľa bodu 6. tohto článku sa považuje za podstatné porušenie tejto Dohody.
8.	Dodávateľ vyhlasuje, že spĺňa podmienky v súlade s § 11 ods. 1 písm. c) a d) zákona o verejnom obstarávaní. V prípade, ak sa toto vyhlásenie ukáže ako nepravdivé, poisťovňa je oprávnená od Dohody odstúpiť, a dodávateľ je povinný nahradiť poisťovni škodu, ktorá jej tým vznikla. 

  
Článok VIII
Zánik Dohody

1.	Dohoda zaniká uplynutím času, na ktorý bola uzavretá alebo naplnením dohodnutého finančného objemu, podľa toho, ktorá z uvedených skutočností nastane skôr. 
2.	Dohodu je možné ukončiť: 
a) 	písomnou dohodou účastníkov dohody,
b) 	odstúpením,
c) 	výpoveďou.	
3.	Od tejto Dohody možno odstúpiť, mimo prípadov uvedených v tejto dohode, aj v súlade s ustanovením § 344 a nasl. Obchodného zákonníka. Odstúpenie od tejto Dohody musí byť druhému účastníkovi dohody písomne oznámené. Poisťovňa je oprávnená odstúpiť od tejto Dohody aj v prípade podstatného porušenia tejto Dohody dodávateľom.
4.	Dodávateľ je oprávnený odstúpiť od tejto Dohody aj v prípade, ak poisťovňa nezaplatí cenu za dodané lieky v lehote do 60 dní po uplynutí dohodnutej lehoty splatnosti faktúry.
5.	Poisťovňa je oprávnená odstúpiť od tejto Dohody aj v prípade, ak dodávateľ nedodá lieky ani do 20 pracovných dní od uplynutia lehoty na dodanie liekov stanovenej v článku  lll bod 7 tejto Dohody.
6.	K automatickému (bez potreby vykonania akéhokoľvek právneho úkonu smerujúcemu k ukončeniu) a okamžitému ukončeniu tejto Dohody dôjde v prípadoch:
a)	právoplatného zrušenia povolenia dodávateľa na zaobchádzanie s liekmi a so zdravotníckymi pomôckami,
b)	právoplatného ukončenia registrácie lieku,
c)	zániku právnickej osoby dodávateľa.
7.	Účinky odstúpenia od tejto Dohody nastávajú momentom doručenia písomného odstúpenia druhej strane. 
8.	Túto Dohodu môže vypovedať každý z účastníkov dohody aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola doručená písomná výpoveď druhému účastníkovi dohody. 
9.	Poisťovňa má právo odstúpiť od tejto Dohody: 
a)	dňom právoplatného rozhodnutia registrujúceho orgánu o výmaze dodávateľa z registra partnerov verejného sektora podľa § 12 zákona č. 315/2016 Z. z.,
b)	dňom právoplatného rozhodnutia registrujúceho orgánu o uložení pokuty dodávateľovi podľa § 13 zákona č. 315/2016 Z. z., 
c)	ak je dodávateľ viac ako 30 dní v omeškaní so zápisom novej oprávnenej osoby v zmysle § 10 ods. 2 tretia veta zákona č. 315/2016 Z. z.  
d)	ak subdodávatelia alebo subdodávatelia podľa osobitného predpisu, ktorí majú  povinnosť zapisovať sa do registra verejného sektora, nie sú zapísaní v registri partnerov verejného sektora.
10.	Poisťovňa je oprávnená od Dohody odstúpiť aj v prípade, ak sa účastníci dohody v lehote  do 30 dní od doručenia písomnej výzvy poisťovne na zníženie ceny lieku nedohodnú na znížení ceny lieku v zmysle článku IV bod 4 Dohody, ako aj v prípade nedodržania záväzku dodávateľa uvedeného v článku lV bod 6. 
11.	Poisťovňa je oprávnená od Dohody odstúpiť, ak dodávateľovi bol uložený jeden, alebo viacero trestov, uvedených v § 10 zák. č. 91/2016 Z.z. o trestnej zodpovednosti právnických osôb. 

Článok IX
Dôvernosť Dohody a ostatných údajov

1.	Účastníci Dohody sa vzájomne zaväzujú, že zachovajú mlčanlivosť o všetkých informáciách akejkoľvek povahy, s ktorými sa oboznámia v rámci plnenia tejto Dohody a zaväzujú sa, že zaistia dodržiavanie tohto záväzku svojimi zamestnancami, príp. subdodávateľmi. 
2.	Ak dodávateľ využije na plnenia predmetu Dohody subdodávateľov, je povinný uviesť týchto subdodávateľov v Prílohe č. 7 tejto Dohody. V prípade, že niektorý zo subdodávateľov nie je v okamihu podpísania Dohody známy a vstúpi do procesu v priebehu plnenia predmetu Dohody, resp. sa zmení niektorý zo subdodávateľov počas realizácie Dohody, musí byť tento subdodávateľ odsúhlasený účastníkmi Dohody formou písomného dodatku k Dohode.
3.	Účastníci Dohody sa zaväzujú zachovávať povinnosť mlčanlivosti stanovenú v tejto Dohode ešte počas troch rokov po jej ukončení, nehľadiac na dôvod jej ukončenia. Tým nie sú dotknuté ustanovenia zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Článok X
Osobitné protikorupčné ustanovenia

1.	Účastníci dohody sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto Dohody, ktoré by spôsobilo, že by účastníci dohody alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2.	Každý účastník dohody sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhého účastníka dohody, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhého účastníka dohody žiadny dar, ani inú výhodu, či už peňažnú alebo inú, v súvislosti s dojednávaním, uzatváraním alebo plnením tejto Dohody v rozpore s Etickým kódexom Všeobecnej zdravotnej poisťovne, a. s.
3.	Každý účastník dohody sa zaväzuje bezodkladne informovať druhého účastníka dohody, pokiaľ si bude vedomý alebo bude mať konkrétne podozrenie na korupciu pri dojednávaní, uzatváraní alebo pri plnení tejto Dohody.
4.	V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto Dohody je poskytnutý účastníkovi dohody alebo zástupcovi účastníka dohody v rozpore s týmto článkom Dohody, môže účastník dohody od tejto Dohody odstúpiť.
5.	Zmluvné strany sa zaväzujú dodržiavať apolitickosť vo vzájomnom postupe pri uzatváraní zmluvy a základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a.s. V prípade nedodržiavania stanovených apolitických, morálnych a etických hodnôt je zmluvná strana oprávnená od tejto zmluvy odstúpiť.

Článok Xl
Ochrana osobných údajov

1.	Zmluvné strany za účelom plnenia tejto zmluvy budú spracúvať osobné údaje v rozsahu príloh tejto zmluvy a osobné údaje kontaktných osôb a osôb podieľajúcich sa na plnení premetu tejto zmluvy.
2.	Zmluvné strany pri plnení predmetu tejto zmluvy konajú ako dvaja samostatní prevádzkovatelia v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Nariadenie“), pričom každá zmluvná strana je zodpovedná za spracúvanie osobných údajov dotknutých osôb. 
3.	Každá zmluvná strana vyhlasuje, že je oprávnená spracúvať osobné údaje v súlade s predmetom tejto zmluvy a tieto poskytnúť druhej zmluvnej strane, pričom  bude chrániť osobné údaje v súlade s Nariadením.

Článok Xll
Záverečné ustanovenia

1.	Táto Dohoda sa uzatvára na dobu určitú, a to na dobu 24 mesiacov odo dňa jej podpisu obidvomi účastníkmi dohody.
2.	Pokiaľ v tejto Dohode nebolo dohodnuté inak, vzájomné vzťahy účastníkov dohody sa riadia ustanoveniami Obchodného zákonníka, subsidiárne ustanoveniami Občianskeho zákonníka a príslušnými právnymi predpismi Slovenskej republiky. 
3.	Účastníci dohody sa zaväzujú riešiť prípadné spory prednostne mimosúdnou dohodou. Právne vzťahy vyplývajúce z tejto Dohody sa budú riadiť právnym poriadkom platným na území Slovenskej republiky a na riešenie prípadných sporov je príslušný slovenský súd.
4.	Zmeny a doplnky k tejto Dohode je možné robiť len písomnými dodatkami, podpísanými oprávnenými zástupcami účastníkov dohody, ktoré budú jej neoddeliteľnou súčasťou a ktoré musia byť v súlade s § 18 zákona č. 343/2015 Z. z. o verejnom obstarávaní. 
5.	Táto Dohoda je vyhotovená v piatich rovnopisoch, z ktorých každý má platnosť originálu          a z ktorých tri obdrží poisťovňa a dva dodávateľ. 
6.	Táto Dohoda nadobúda platnosť a účinnosť dňom jej podpisu oprávnenými zástupcami účastníkov dohody. 
7.	Účastníci dohody svojimi podpismi potvrdzujú, že táto Dohoda bola podpísaná slobodne a vážne, nie v tiesni, že účastníci dohody porozumeli jej obsahu a že s ním súhlasia.
8.	Účastníci dohody sa dohodli, že písomnosti týkajúce sa tejto Dohody sa doručujú osobne, poštou alebo kuriérskou službou. Písomnosti doručované poštou a kuriérskou službou sa doručujú na adresu sídla účastníkov dohody uvedenú v Čl. I tejto zmluvy alebo oznámenú v súlade s týmto bodom. Každý z účastníkov dohody je povinný písomne informovať druhého účastníka dohody o akejkoľvek zmene adresy alebo kontaktných údajov. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa o zásielke adresát nedozvedel.

Prílohy: 
Príloha č. 1 Zoznam centrálne nakupovaných liekov
Príloha č. 2 Zoznam distribučných miest a ich identifikačných údajov
Príloha č. 3 Cena centrálne nakupovaných liekov
Príloha č. 4 Dátové rozhranie pre distribútorov liekov zabezpečených centrálnym nákupom VšZP
Príloha č. 5 Povolenie na zaobchádzanie s liekmi a so zdravotníckymi pomôckami vydané ŠUKL 
Príloha č. 6 Výpis z obchodného registra   
Príloha č. 7 Zoznam subdodávateľov  
			
Poisťovňa 	Dodávateľ

V Bratislave dňa 	V ............................ dňa 

................................................................	........................................................
doc. JUDr. PhDr. Michal Ďuriš, PhD.			
predseda predstavenstva 				
Všeobecná zdravotná poisťovňa, a.s.			

................................................................	........................................................
Ing. Matej Fekete, MBA			
podpredseda predstavenstva 				
Všeobecná zdravotná poisťovňa, a.s.

Príloha č. 1

Zoznam centrálne nakupovaných liekov  
(uchádzač doplní názov a kód lieku)
Kód lieku	Názov lieku	
	plv iol 1x250 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.)	
	plv iol 1x500 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.)	
	plv iol 1x1000 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.)	
	plv iol 1x1500 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.)	
	plv iol 1x2000 IU+1x5 ml solv. (liek.inj.skl.+liek.inj.skl.+ zabud. v pom.na rekonšt.)	
	plv iol 1x3000 IU+1x5 ml solv. (liek.inj.skl.+liek.inj.skl.+ zabud. v pom.na rekonšt.)	

		

Poisťovňa 	Dodávateľ

V Bratislave dňa 	V ............................ dňa 

................................................................	........................................................
doc. JUDr. PhDr. Michal Ďuriš, PhD.			
predseda predstavenstva 				
Všeobecná zdravotná poisťovňa, a.s.			

................................................................	........................................................
Ing. Matej Fekete, MBA			
podpredseda predstavenstva 				
Všeobecná zdravotná poisťovňa, a.s.

Príloha č.2
Zoznam distribučných miest a ich identifikačných údajov
	Názov PZS	IČO PZS	Názov lekárne	IČO lekárne	
Bratislava	UN Bratislava- Národné hemofilické centrum	31813861	Nemocničná lekáreň,
 Antolská 11, 851 07 Bratislava 57	31813861	
D.Streda	Nemocnica s poliklinikou Dunajská Streda, a.s.	44455356	MILD CURE FOUR, s.r.o.,
 Lekáreň Dr.Max, Veľkoblahovská 23, 
929 01 Dunajská Streda	46874437	
Galanta	
Nemocnica s poliklinikou Sv. Lukáša Galanta, a.s.	44452519	Lekáreň Dr.Max 
Nemocnica s poliklinikou  Sv. Lukáša
Hodská 373/38, 924 01 Galanta	47875623	
Komárno	Nemocnica Komárno s.r.o.	50828371	Nemocničná lekáreň
Mederčská 39, 945 01  Komárno	50828371	
Levice	Nemocnica Levice, s.r.o.
Levice	50861450	Nemocničná lekáreň, SNP 19, 
934 01 Levice	50861450	
Nitra	Fakultná nemocnica Nitra	17336007	 Nemocničná lekáreň, 
Špitálska 6/588, 950 01 Nitra	17336007	
N. Zámky	Fakultná nemocnica s poliklinikou Nové Zámky	17336112	Nemocničná lekáreň, 
Slovenská ul. 11/A, 940 34 Nové Zámky	17336112	
NMnVáhom	Nemocnica s poliklinikou Nové Mesto nad Váhom, n. o.	36119369	SD1 s.r.o. – Lekáreň Dr.Max
M.R.Štefánika 1 
915 01 Nové Mesto n/Váhom	46068759	
Piešťany	Nemocnica Alexandra Wintera Piešťany, n. o.	36084221	Nemocnica Alexandra Wintera n. o. lekárenské oddelenie, Rekreačná č.2,
921 63 Piešťany	36084221	
Partizánske	Hemat ambulancia s.r.o. Nádražná 686/4, 958 01 Partizánske	 47918951	Lekáreň Harmonia Partizánske, s.r.o., 
Nám. SNP č. 143, 958 01 Partizánske	36296856	
Skalica	Fakultná nemocnica s poliklinikou Skalica, a.s.	44444761	Nemocničná lekáreň, Koreszkova ul. 7, 
909 82  Skalica	44444761	
Šaľa	HEMATOLOGY S.R.O.	44987650	Benu SK 56, s.r.o.
Lekáreň BENU, Nemocničná 1, 927 01 Šaľa	31616321	
Topoľčany	Svet zdravia Nemocnica 
Topoľčany, a.s,  Pavlovova 17
955 01  Topoľčany	46458581	Lekáreň Dr.Max 98 s.r.o., 
Pavlovova 17, 955 20 Topoľčany	48115894	
Trenčín	Fakultná nemocnica Trenčín	00610470	Nemocničná lekáreň, Legionárska 28, 
911 01  Trenčín	00610470	
Trnava	Fakultná nemocnica Trnava	00610381	Nemocničná lekáreň, A. Žarnova 11, 
917 75 Trnava	00610381	
Zl. Moravce	Nemocnica Zlaté Moravce a.s.	50433946	P.M.S. s.r.o,  Lekáreň U Škorpióna  2, Bernolákova 24, 953 01 Zlaté Moravce	35928484	
B.Bystrica	Fakultná nemocnica s poliklinikou F.D.Roosevelta Banská Bystrica	00165549	Nemocničná lekáreň, Nám. L. Svobodu 1,
975 17 Banská Bystrica	00165549	
B.Bystrica	Detská fakultná nemocnica s poliklinikou Banská Bystrica	37957937	Lekáreň Cardiopharm,  Rudlovská cesta 83, 974 11 Banská Bystrica	44665474	
Bojnice	NsP Prievidza so sídlom v Bojniciach	17335795	Nemocničná lekáreň, Nemocničná 2,
 972 01 Bojnice	17335795	
Čadca	Kysucká nemocnica s poliklinikou Čadca	17335469	 Nemocničná lekáreň, Palárikova 2311, 
022 01 Čadca	17335469	
D.Kubín	HaMed s.r.o.
Dolný Kubín	36431010	Lekáreň Azitea, Medicentrum, 
Odbojárov 1959/15, 
026 01 Dolný Kubín	46717544	
Ilava	Nemocnica s poliklinikou Ilava, n.o.	36119385	Lekáreň PURUS, spol. s r.o.- Ilava, 
Ľ. Štúra 3, 019 01 Ilava	31643451	
L.Mikuláš	Liptovská nemocnica s poliklinikou Liptovský Mikuláš	17336163	Nemocničná lekáreň, Palúčanská 25, 
031 23 Liptovský Mikuláš	17336163	
Lučenec	Všeobecná nemocnica s poliklinikou Lučenec n.o.	37954571	Nemocničná lekáreň,  984 01 Lučenec	37954571	
Martin	Univerzitná nemocnica Martin	00365327	Nemocničná lekáreň Kollárova 2,
036 59 Martin	00365327	
P.Bystrica	NsP Považská Bystrica	00610411	Nemocničná lekáreň, Nemocničná 986,
017 01 Považská Bystrica	00610411	
Rim.Sobota	 Všeobecná nemocnica Rimavská Sobota	35960884	Lekáreň Dr.Max, Fábryho 3, 
979 01 Rimavská Sobota	46043811	
Ružomberok	ÚVN SNP Ružomberok - Fakultná nemocnica	31936415	ÚVN SNP Ružomberok FN- úsek farmácie a zdravotnej techniky, Gen.M.Vesela 2,
 034 01  Ružomberok	31936415	
Žilina	Fakultná nemocnica s poliklinikou Žilina	17335825	Nemocničná lekáreň, 
V. Spanyola 43, 010 01 Žilina	17335825	
Bardejov	HEMALAB S.R.O.; , BARDEJOV
MUDR. Iveta Brnušáková	36480886	Nemocničná lekáreň, Sv. Jakuba 21, 
085 01 Bardejov	36167908	
Humenné	Nemocnica A. Leňa
Humenné, n. o.	47249048	Lekáreň Dr.Max,  1. Mája 23,
066 01 Humenné	31677878	
KE-Švorcová	Univerzitná Nemocnica L. P. Košice	00606707	Nemocničná lekáreň, 
TR. SNP č. 1, 040 11 Košice	00606707	
KE-Krotká	Univerzitná Nemocnica L. P. Košice	00606707	Nemocničná lekáreň, 
TR. SNP č. 1, 040 11 Košice 	00606707	
KE-Galóová	Detská Fakultná Nemocnica Košice
MUDr. Galóová	00606715	Nemocničná lekáreň  
TR. SNP 1, 040 11 Košice	00606715	
KE-Beňová	HEBEA, S.R.O. - KOŠICE	36592439	Dr.Max 53 s.r.o. - Lekáreň DrMax Brigádnická č. 2, 040 11 Košice	47685832	
KE-Hulíková	Unilabs Slovensko, s.r.o.  - Košice doc.MUDr.Hulíková,PhD.	31647758	Monstill s.r.o., Lekáreň pri Radnici
Strojárenská 11/A, 040 11  Košice	51238039	
KE-Feketeová	Unilabs Slovensko, s.r.o. - Košice 
MUDr.Feketeová	31647758	Monstill s.r.o., Lekáreň pri Radnici
Strojárenská 11/A, 040 11  Košice	51238039	
Prešov-
Kazimírová	Unilabs Slovensko, s.r.o. Prešov
MUDr. Kazimírová	31647758	Wesper pharm, s.r.o., Lekáreň Dr.Max, Jurkovičova 19, 080 01 Prešov	46045368	
Kežmarok-
Ksiažeková	Unilabs Slovensko, s.r.o.-  Kežmarok
MUDr. Ksiažeková	31647758	Lekáreň Dr. MAX, ul. Garbiarska 19, 
060 01 Kežmarok	43867855	
Michalovce	NsP Štefana Kukuru Michalovce ,a.s.	44927380	 Dr.Max 102 s.r.o, Lekáreň Dr.Max Špitálska 4, 071 01 Michalovce	50552473	
Poprad
Frančeková	Nemocnica Poprad a.s.	36513458	Nemocnica Poprad a.s. -lekáreň- oddelenie klinickej farmácie, 
Banícka 803/28, 058 45 Poprad	36513458	
Poprad
Grešíková	Nemocnica Poprad a.s.	36513458	Nemocnica Poprad a.s. -lekáreň- oddelenie klinickej farmácie, 
Banícka 803/28, 058 45 Poprad	36513458	
Prešov	Fakultná nemocnica J. A. Reimana Prešov	00610577	Nemocničná lekáreň,
Hollého 14, 081 81 Prešov	00610577	
Rožňava	Nemocnica s poliklinikou sv. Barbory Rožňava, a.s.	36597341	Lekáreň Dr.Max, Špitálska 1, 
048 01 Rožňava	47386681	
Spiš.N.Ves	Nemocnica Spišská Nová Ves	36597350	Lekáreň Dr.Max, 
J. Jánskeho 1, 052 01 Spišská Nová Ves	46044116	
Svidník	Nemocnica arm. generála L. Svobodu Svidník, n. o.	47249099	Lekáreň Dr.Max
Sovietskych hrdinov 2292/133 
089 01 Svidník	51482533	
Trebišov	NSP Trebišov, a.s. - Trebišov	36597376	Lekáreň Dr.Max, SNP č. 2228/78, 
075 01 Trebišov	46044175	
VranovnT.	Vranovská Nemocnica, a.s. 
Vranov n/T	47249021	Lekáreň Dr.Max, ul. M. R. Štefánika 187/177B, 093 01 Vranov n/T.	36607797	
Brezno	Nemocnica s poliklinikou Brezno, n.o.	31908969	Ústavná lekáreň, Banisko 1, 
977 01  Brezno	31908969	
Trstená	Hornooravská nemocnica s poliklinikou Trstená	00634891	Nemocničná lekáreň, ul. Mieru 549/16,  028 01 Trstená	00634891	
Košice	Východoslovenský ústav srdcových a cievnych chorôb Košice, a.s.	36601284	Nemocničná lekáreň, ul. Ondavská 8,
040 11 Košice	36601284	
1.	Zoznam môže byť doplnený v priebehu plnenia tejto Dohody o ďalších poskytovateľov zdravotnej starostlivosti na základe aktuálneho Zoznamu kategorizovaných liekov. 
2.	Účastníci dohody sa dohodli, že distribúcia lieku bude vykonaná na základe požiadavky zo strany poskytovateľa zdravotnej starostlivosti.
3.	Adresa príslušnej lekárne, cez ktorú bude centrálny nákup liekov realizovaný, bude doplnená na objednávke.    
Poisťovňa 	Dodávateľ
V Bratislave dňa 	V ............................ dňa 

................................................................	........................................................
doc. JUDr. PhDr. Michal Ďuriš, PhD.			
predseda predstavenstva 				
Všeobecná zdravotná poisťovňa, a.s.			

................................................................	........................................................
Ing. Matej Fekete, MBA			
podpredseda predstavenstva 				
Všeobecná zdravotná poisťovňa, a.s.
Príloha č. 3

Cena centrálne nakupovaných liekov
(uchádzač doplní názov a kód lieku)
Kód lieku	Opis lieku 	Dohodnutá cena bez DPH v eur za 
1 balenie	Dohodnutá cena vrátane 10% DPH v eur za 
1 balenie	
	plv iol 1x250 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.)			
	plv iol 1x500 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.)			
	plv iol 1x1000 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.)			
	plv iol 1x1500 IU+1x2 ml solv. (liek.inj.skl.+liek.inj.skl.+ zabud. v pom.na rekonšt.)			
	plv iol 1x2000 IU+1x5 ml solv. (liek.inj.skl.+liek.inj.skl.+ zabud. v pom.na rekonšt.)			
	plv iol 1x3000 IU+1x5 ml solv. (liek.inj.skl.+liek.inj.skl.+ zabud. v pom.na rekonšt.)			

							        

Poisťovňa 	Dodávateľ

V Bratislave dňa 	V ............................ dňa 

................................................................	........................................................
doc. JUDr. PhDr. Michal Ďuriš, PhD.			
predseda predstavenstva 				
Všeobecná zdravotná poisťovňa, a.s.			

................................................................	........................................................
Ing. Matej Fekete, MBA			
podpredseda predstavenstva 				
Všeobecná zdravotná poisťovňa, a.s.

Príloha č. 4
Dátové rozhranie 989
 pre dodávateľov produktov nakupovaných centrálne VŠZP pre PZS

Typ dávky: 989

Predkladá: distribútor (dodávateľ) produktov --> Všeobecnej zdravotnej poisťovni

Obsah dávky: identifikácia dávky
                         záhlavie dávky
		  vety tela dávky
Početnosť: 
V jednej dávke je jeden rozvoz produktov v jednom mesiaci jednému PZS. Ak je v jednom mesiaci rozvoz produktov pre jedného PZS viackrát, každý rozvoz je uvedený v samostatnej dávke.

Identifikácia dávky:
Obsah:
1.	 CHARAKTER DÁVKY 	 p 	 char 	 1 	
2.	 TYP DÁVKY 	 p 	 int 	 3-3 	
3.	 IČO ODOSIELATEĽA DÁVKY 	 p 	char	 8 	
4.	 DÁTUM ODOSLANIA DÁVKY 	 p 	 char	 RRRRMMDD 	
5.	 ČÍSLO DÁVKY 	 p 	 int 	 6 	
6.	 POČET DOKLADOV	 p 	 int 	1-6	
7.	 POČET MÉDIÍ 	 p 	 int 	3	
8.	 ČÍSLO MÉDIA	 p 	 int 	3	
9.	 POISŤOVŇA-POBOČKA	p	 int	4	

Poznámky:
•	Charakter dávky: N -nová, O - opravná, A – aditívna
•	Typ dávky: číselný kód je špecifikovaný pri popise štruktúry každej dávky  
•	Číslo dávky: podľa poradia uvedenom na elektron. nosiči
•	Počet dokladov: počet viet tela dávky
•	Poisťovňa - pobočka: číselný kód pobočky poisťovne, ktorej je odoslaná faktúra, zvyčajne  generálne  riaditeľstvo - 2562
Záhlavie dávky je veta, ktorá obsahuje položky:
1.	ZÚČTOVACIE OBDOBIE	p	char	RRRRMM	
2.	IČO CIEĽOVÉHO PZS	p	char	8	
3.	KÓD PRACOVISKA CIEĽOVÉHO PZS	p	char	10	
4.	ČÍSLO OBJEDNÁVKY CNP 	p	char	10	
5.	KÓD LEKÁRA CIEĽOVÉHO PZS		Char	9	
6.	IČO LEKÁRNE	p	Char	8	
7.	KÓD LEKÁRNE		Char	12	
8.	DÁTUM PREVZATIA LIEKU V LEKÁRNI	p	Char	RRRRMMDD	
9.	ČÍSLO DODACIEHO LISTU	p	Char	1-10 	
10.	 ČÍSLO FAKTÚRY		Char	10	
11.	 ČÍSLO ZMLUVY s dodávateľom	p	Char	12 	

Poznámky:

•	IČO cieľového  PZS
•	Kód pracoviska cieľového PZS: desaťmiestny kód pracoviska PZS uvedený na objednávke
•	Číslo objednávky CNP:  vykázané číslo objednávky CNP podľa číslovania VšZP, desaťmiestne číslo. Položka bude pri evidovaní dávky s vykázanou ZS uložená v novom atribúte cisloObjednavkyCNP .
Povinná položka
•	Kód lekára cieľového PZS: deväťmiestny kód pridelený ÚDZS - kód lekára, ktorý liek ordinoval.
•	IČO lekárne: Ak je produkt dodávaný do nemocničnej lekárne, je tento údaj zhodný  s údajom: IČO cieľového PZS  
•	Kód  lekárne: komentár ako pri údaji Kód ambulancie cieľového PZS.
      Nepovinná položka, potrebné uvádzať v špecifických prípadoch
•	Číslo dodacieho listu: podľa číslovania dodávateľa
•	Číslo faktúry: podľa číslovania dodávateľa
Veta tela dávky obsahuje položky: 
1.	ČÍSLO PRÍPADU CNP	p	char	8	
2.	KÓD PRODUKTU	p	char	6-6	
3.	POČET BALENÍ 	p	int	1-5 	
4.	JEDNOTKOVÁ CENA	p	float	6,2 	
5.	CENA	p	float	8,2	
6. 	ŠARŽA PRODUKTU	p	char	3-15 	
7.	DÁTUM EXPIRÁCIE	p	char	RRRRMMDD	

Poznámky:

•	Číslo prípadu CNP: vykázané číslo podľa číslovania VšZP, ktoré je priradené v príslušnej objednávke CNP pre príslušné IČO PZS, povinná položka
•	Kód produktu: vykazuje sa číselný kód lieku vrátane rozlišovacieho znaku „C“ pre skupinu A liekov
•	Počet balení: vyjadruje počet originálnych balení, resp. počet dodaných jednotiek          (amp, mg, IU....)
•	Jednotková cena: konečná zmluvná cena VšZP vrátane DPH za jedno balenie alebo inú dohodnutú  jednotku (mg, IU, amp.) 
•	Cena: suma za celkový počet dodaných balení vrátane DPH (dohodnutých  jednotiek).

•	Dátum  exspirácie: v tvare RRRRMMDD, kde RRRR je rok, MM je mesiac, DD je deň

Pri popise položiek dávky je použitá skratka:
p	=	povinná položka	
	=	nepovinná zložka	

Poznámky:

Dodávateľ produktov zabezpečených centrálnym nákupom ZP odovzdáva mesačne zdravotnej poisťovni dávku 989 s údajmi o dodaní produktov poskytovateľom zdravotnej starostlivosti. Počet viet tela dávky predstavuje počet riadkov dodacieho listu. 

				        
Poisťovňa 	Dodávateľ

V Bratislave dňa 	V ............................ dňa 

................................................................	........................................................
doc. JUDr. PhDr. Michal Ďuriš, PhD.			
predseda predstavenstva 				
Všeobecná zdravotná poisťovňa, a.s.			

................................................................	........................................................
Ing. Matej Fekete, MBA			
podpredseda predstavenstva 				
Všeobecná zdravotná poisťovňa, a.s.

Príloha č. 7

Zoznam subdodávateľov

Obchodné meno:
Adresa sídla:

I. *Zabezpečenie predmetu Dohody budeme plniť prostredníctvom týchto subdodávateľov:

Obchodné meno subdodávateľa uvedené v Obchodnom registri:
Adresa sídla uvedené v Obchodnom registri:
IČO  subdodávateľa: 
Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH
Stručný opis zákazky, ktorá bude predmetom subdodávky:

Čestne vyhlasujem, že subdodávateľ bude v čase plnenia Dohody spĺňať podmienky účasti, týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až g) a ods. 7 a 8 zákona č. 343/2015 Z. z. o verejnom obstarávaní.

II. *Zabezpečenie predmetu Dohody nebudeme plniť prostredníctvom subdodávateľov.

...........................................
Meno, priezvisko a funkcia oprávneného zástupcu dodávateľa
Mesto, dňa

„*“ zakrúžkovať bod I. alebo bod II.